Foto: Haai, kyk daar!Die foto is deur West Calhoun geneem en aan die Pensacola News-Journal gestuur Hul vangs sou moontlik ongemerk verbygegaan het as hulle nie op pad huis toe by ŉ vulstasie gestop het met die reuse roofdier agterop hul bakkie nie. ŉ Foto van die haai agterop die bakkie het egter soos ŉ veldbrand op sosiale media versprei nadat ŉ verbyganger dit aan Pensacola News-Journal gestuur het en dit op hul Facebook-blad gelaai is. Die koerant kon daarin slaag om die hengelaars op te spoor. Eranie Polk, Joey Polk en Kenny Peterson het die haai laataand van die strand af gevang en het glo sowat ŉ uur gespook om die bielie van 3,3m en 365kg in te katrol. Volgens berigte is die vangs moontlik ŉ nuwe wêreldrekord vir ŉ haai wat van die strand af gevang is.